Foto: Getty Images/Goal «Barselona» hujumchisi Lionel Messi portugaliyalik Krishtianu Ronaldu «Real»da to‘p surgan vaqtda ular o‘rtasida kuzatilgan raqobatga baho berdi. «Ronaldu bilan raqobatimiz muxlislar uchun juda ajoyib va qiziqarli bo‘lgan edi», - dedi Messi Marca nashri bilan suhbatda. Intervyuda Leo futbolni sevishi, ammo uning uchun oila birinchi o‘rinda turishini ham ta’kidlab o‘tgan. U «Oltin to‘p» uchun so‘rovnomada beshinchi o‘rinni olgani haqida shunday deydi: «Nomzodlar haqida eshitgandim va da’vogarlar orasida emasligimni bilardim». Eslatib o‘tamiz, shu oyda Krishtianu ham Messi bilan raqobati haqida gapirgandi, argentinalik hamkasbini A Seriyada ko‘rish istagi borligini bildirgandi. «Messini sog‘indimmi? Yo‘q, ehtimol u meni sog‘ingandir! Men Angliyada, Ispaniya va Italiyada, Portugaliyada va terma jamoada o‘ynab chiqdim, u esa hamon Ispaniyada. Balki men unga ko‘proq kerakdirman», – deya ta’kidlagandi Ronaldu.